PMIndiaData/PMIndiaSum huggingface dataset:
നാളെ ഉത്തർപ്രദേശിലെ  ഗോരഖ്പൂരിൽ പിഎം കിസാൻ പദ്ധതി പ്രധാനമന്ത്രി ഉദ്ഘാടനം ചെയ്യും

ഗോരഖ്പൂരിൽ പ്രധാനമന്ത്രി ഒട്ടേറെ വികസന പദ്ധതികൾ ഘാടനം ചെയ്യും 2019 ഫെബ്രുവരി 24ന് പ്രധാനമന്ത്രി ശ്രീ. നരേന്ദ്രമോദി ഉത്തർപ്രദേശിലെ ഗോരഖ്പൂർ സന്ദർശിക്കും. ഗോരഖ്പൂരിൽ പ്രധാനമന്ത്രി പിഎം കിസാൻ പദ്ധതി ഉദ്ഘാടനം ചെയ്യും. ഗോരഖ്പൂരിലെ ഫെർട്ടിലൈസർ കോർപ്പറേഷൻ ഓഫ് ഇന്ത്യ ഗ്രൗണ്ടിൽ ആദ്യഗഡുവായ 2000 രൂപ തെരഞ്ഞെടുക്കപ്പെട്ട കർഷകരുടെ ഇക്ക ബട്ടൺ അമർത്തി കൈമാറിയാണ് ഉദ്ഘാടനം നിർവഹിക്കുക. ഇതോടെ പിഎം കിസാൻ പദ്ധതിക്കു തുടക്കമാവും. പിഎം കിസാൻ പദ്ധതിപ്രകാരമുള്ള സാക്ഷ്യപത്രം തെരഞ്ഞെടുക്കപ്പെട്ട കർഷകർക്കു പ്രധാനമന്ത്രി തരണം ചെയ്യുന്നുമുണ്ട്. തുടർന്ന് പെട്ട ഗുണഭോക്താക്കളുമായി വീഡിയോ കോൺഫറൻസ് വഴി സംവദിക്കും. പ്രധാനമന്ത്രി കിസാൻ സമ്മാൻ നിധി യോജന 2019 ഫെബ്രുവരി 1-ന് അവതരിപ്പിക്കപ്പെട്ട 2019-20 ഇടക്കാല ബജറ്റിലാണ് പ്രധാനമന്ത്രി കിസാൻ സമ്മാൻ നിധി യോജന പ്രഖ്യാപിക്കപ്പെട്ടത്. പദ്ധതിപ്രകാരം രണ്ടു ഹെക്ടർവരെ ഭൂമിയുള്ള ചെറുകിട-ഇടത്തരം കർഷകർക്ക് പ്രതിവർഷം 6000 രൂപ വിതരണം ചെയ്യും. 2000 രൂപയുടെ മൂന്നു ഗഡുക്കളായാണ് ഇതു നൽകുക. നേരിട്ടുള്ള ആനുകൂല്യ വിതരണ പദ്ധതിപ്രകാരം തുക അതതു കർഷകരുടെ ബാങ്ക് അക്കൗണ്ടു കളിലേക്ക് കൈമാറും. ഇതു സുതാര്യത ഉറപ്പാക്കുകയും കർഷകർക്കു സമയം നഷ്ടപ്പെടുന്ന സാഹചര്യം ഇല്ലാതാക്കുകയും ചെയ്യും. ചെറുകിട ഇടത്തരം കർഷകരുടെ വരുമാനം വർധിപ്പിക്കാൻ ഉദ്ദേശിച്ചുള്ളതാണ് പദ്ധതി. 12 ലക്ഷത്തിലേറെ കർഷകർക്ക് നേട്ടം ലഭിക്കുമെന്നാണു കണക്കാക്കുന്നത്. പിഎം കിസാൻ പദ്ധതിയിലൂടെ ഉദ്ദേശിക്കുന്നത് കൃഷിക്കാവശ്യമായ വസ്തുക്കൾ വാങ്ങുന്നതിനുള്ള പണം കർഷകർക്കു ലഭ്യമാക്കാനും അതുവഴി വിളകളിൽ നിന്നു കർഷകർക്കു മെച്ചപ്പെട്ട ആനുകൂല്യം ലഭ്യമാക്കാനുമാണ്. ഇതു പണം കടം കൊടുക്കുന്നവരുടെ പിടുത്തത്തിൽ നിന്ന് മുക്തരാകാനും കാർഷികരംഗത്ത് തുടർന്ന് പ്രവർത്തിക്കാനും കർഷകർക്കു സാഹചര്യമൊരുക്കും. പിഎം കിസാൻ നൂറുശതമാനവും കേന്ദ്ര ഗവൺമെൻറ് ഫണ്ട് ചെയ്യുന്ന കേന്ദ്ര പദ്ധതിയാണ്. 1-12-2018 മുതൽ ഈ പദ്ധതിക്കു പ്രാബല്യമുണ്ട്. പദ്ധതിയുടെ മാർഗനിർദേശം അനുസരിച്ച് സംസ്ഥാന ഗവൺമെൻ്റുകളും കേന്ദ്രഭരണ പ്രദേശ ഭരണകൂടങ്ങളുമാണ് അർഹരായ കർഷക കുടുംബങ്ങളെ കണ്ടെത്തുക. ഓരോ വർഷവും മൂന്നു ഗഡുക്കളായി സാമ്പത്തിക പിന്തുണ നൽകുക വഴി ഇന്ത്യയിലെ ചെറുകിട, ഇടത്തരം കർഷകരുടെ ജീവിതത്തിൽ മാറ്റം വരുത്താൻ ഉദ്ദേശിക്കുന്ന വിപ്ലവകരമായ പദ്ധതിയാണ് പിഎം കിസാൻ. നേരിട്ടുള്ള ആനുകൂല്യ വിതരണ പദ്ധതിയുടെ പിന്തുണയോടെ നടപ്പാക്കുന്ന പിഎം കിസാനിൽ മധ്യവർത്തികളെ ഒഴിവാക്കിയും അഴിമതി ഇല്ലാതെയും ധനസഹായം നേരിട്ടു കർഷകരിലേക്ക് എത്തിക്കാൻ സാധിക്കും. ഒറ്റത്തവണ വായ്പ എഴുതിത്തള്ളൽ പദ്ധതിയിൽ നിന്നു ഭിന്നമായി ചെറുകിട ഇടത്തരം കർഷകർക്ക് അന്തസ്സുറ്റ ജീവിതം പ്രദാനം ചെയ്യാൻ ഉതകുന്ന ശാക്തീകരണ പദ്ധതിയാണ് പിഎം കിസാൻ. കർഷകരുടെ കുടിയേറ്റം ഇല്ലാതാക്കാനും കൃഷി വർധിക്കാനും ദീർഘകാലാടിസ്ഥാനത്തിൽ സഹായകമാകുന്ന പദ്ധതിയാണ് ഇത്. പ്രധാനമന്ത്രി ഗോരഖ്പൂരിലെ വിവിധ വികസന പദ്ധതികൾ രാഷ്ട്രത്തിന് സമർപ്പിക്കുകയും ഏതാനും വികസനപദ്ധതികൾക്കു തറക്കല്ലിടുകയും ചെയ്യും. അദ്ദേഹം പൊതുയോഗത്തെ ബോധന ചെയ്യുന്നുമുണ്ട്. വാതക അടിസ്ഥാനസൗകര്യം മുതൽ ആരോഗ്യം വരെയുള്ള മേഖലകളിലെ പദ്ധതികൾ ഗോരഖ്പൂരിൽ പ്രധാനമന്ത്രി ഉദ്ഘാടനം ചെയ്യും. ഈ പദ്ധതികൾ ഉത്തർപ്രദേശിലെ ജനങ്ങൾക്ക് ഏറെ ഗുണം ചെയ്യുമെന്നാണു പ്രതീക്ഷിക്കുന്നത്.
സഹകരണ ബാങ്കുകള്‍ക്കു നബാഡ് അധികമായി നല്‍കുന്ന റീഫിനാന്‍സിന്റെ പലിശ ഗവണ്‍മെന്റ് നല്‍കുന്നതിനും 2016 നവംബറിലും ഡിസംബറിലും കര്‍ഷകര്‍ സഹകരണ ബാങ്കുകളില്‍നിന്നെടുത്ത ഹ്രസ്വകാല വായ്പകളുടെ പലിശ ഒഴിവാക്കുന്നതിനും കേന്ദ്ര മന്ത്രിസഭയുടെ അനുമതി

കര്‍ഷകര്‍ സഹകരണബാങ്കുകളില്‍നിന്ന് എടുത്ത ഹ്രസ്വകാല കാര്‍ഷികവായ്പകളുടെ 2016 നവംബര്‍, ഡിസംബര്‍ മാസങ്ങളിലെ പലിശ ഒഴിവാക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാലപ്രാബലെത്തോടെ അനുമതി നല്‍കി. ഹ്രസ്വകാല വായ്പകളെടുത്ത രാജ്യത്തെ എല്ലാ കര്‍ഷകര്‍ക്കും ഇതു ഗുണകരമാകും. ഇതോടെ, റാബി കൃഷിക്കു പണം കണ്ടെത്തുന്നതിനായി സമീപിക്കുന്നവര്‍ക്കു കാര്‍ഷിക വായ്പകള്‍ നല്‍കാന്‍ സഹകരണ ബാങ്കുകള്‍ക്ക് ഫണ്ട് ലഭിക്കും. 2016 നവബംര്‍, ഡിസംബര്‍ മാസങ്ങളില്‍ വായ്പാ പലിശ ഇനത്തില്‍ ലഭിക്കേണ്ട തുക ഇല്ലാതാകുമെന്നതിനാല്‍ സഹകരണ ബാങ്കുകള്‍ക്കു കൂടുതല്‍ തുക നബാര്‍ഡ് നല്‍കേണ്ടിവരും. ഇങ്ങനെ ലഭിക്കുന്ന തുക 2016-17 സാമ്പത്തിക വര്‍ഷത്തില്‍ കര്‍ഷകര്‍ക്കു വായ്പ നല്‍കാന്‍ ഉപയോഗപ്പെടുത്താം. 1060.50 കോടി രൂപയുടെ അധിക സാമ്പത്തിക ബാധ്യത വരുത്തിവെക്കുന്നതാണ് ഈ തീരുമാനം. പലിശയൊഴിവാക്കല്‍ പദ്ധതിയിലേക്ക് 2016-17ല്‍ അനുവദിച്ച 15,000 കോടി രൂപ ഇതിനകം ഉപയോഗപ്പെടുത്തിക്കഴിഞ്ഞു.
പ്രധാനമന്ത്രി  കായികതാരങ്ങളെ കാണും, റിയോ ഒളിമ്പിക്‌സിനായി ആശംസകള്‍ നേരും

റിയോ ഡി ജെനേറോ ഒളിമ്പിക്‌സില്‍ യോഗ്യത നേടി ഇന്ത്യയെ പ്രതിനിധീകരിക്കുന്ന കായിക താരങ്ങളുമായി പ്രധാനമന്ത്രി ശ്രീ. നരേന്ദ്ര മോദി കൂടിക്കാഴ്ച്ച നടത്തും. തിങ്കളാഴ്ച ന്യൂഡല്‍ഹിയിലെ മനേക്ഷ്വാ സെന്ററിലാണ് ശ്രീ നരേന്ദ്ര മോദി ഒളിമ്പിക്‌സ് കായിക താരങ്ങളെ കാണുക. ഇതുവരെ 13 ഇനങ്ങളില്‍ നിന്നായി നൂറോളം കായികതാരങ്ങള്‍ റിയോ ഒളിമ്പിക്‌സിന് യോഗ്യത നേടിയിട്ടുണ്ട്. പ്രധാനമന്ത്രി ഈ കായിക പ്രതിഭകളുമായി അനൗദ്യോഗിക ചര്‍ച്ചകള്‍ നടത്തുകയും ലോകത്തിലെ ഏറ്റവും വലിയ കായിക വേദിയില്‍ മികച്ച പ്രകടനം കാഴ്ചവെയ്ക്കുന്നതിന് അവര്‍ക്ക് ആശംസകള്‍ നേരുകയും ചെയ്യും.
ലോക പരിസ്ഥിതി ദിനത്തില്‍ പ്രധാനമന്ത്രിയുടെ സന്ദേശം

നമ്മുടെ പരിസ്ഥിതി സംരക്ഷിക്കാനും ഭൂമിയെ മെച്ചപ്പെട്ട തരത്തില്‍ പരിപാലിക്കാനുമുള്ള നമ്മുടെ പ്രതിബന്ധത ആവര്‍ത്തിച്ച് സ്ഥിരീകരിക്കാനുള്ള ശരിയായ സമയമാണ് ഈ ദിനമെന്ന് ലോക പരിസ്ഥിതി ദിനത്തോടനുബന്ധിച്ചുള്ള സന്ദേശത്തില്‍ പ്രധാനമന്ത്രി ശ്രീ. നരേന്ദ്ര മോദി പറഞ്ഞു. ലോക പരിസ്ഥിതി ദിനത്തോടനുബന്ധിച്ചുള്ള സന്ദേശത്തിന്റെ പൂര്‍ണ്ണരൂപം : ‘നമ്മുടെ പരിസ്ഥിതി സംരക്ഷിക്കാനും ഭൂമിയെ മെച്ചപ്പെട്ട തരത്തില്‍ പരിപാലിക്കാനുമുള്ള നമ്മുടെ പ്രതിബന്ധത ആവര്‍ത്തിച്ച് സ്ഥിരീകരിക്കാനുള്ള ശരിയായ സമയമാണ് ലോക പരിസ്ഥിതി ദിനം’. പരിസ്ഥിതി സംരക്ഷണത്തിനായി യത്‌നിക്കുന്ന എല്ലാ വ്യക്തികളുടെയും സംഘടനകളുടെയും ഇച്ഛയെയും, നിശ്ചയദാര്‍ഢ്യ ത്തെയും നാം അഭിവാദ്യം ചെയ്യുന്നു. ‘ജനങ്ങളെ പ്രകൃതിയുമായി ബന്ധിപ്പിക്കല്‍” എന്ന ഈ വര്‍ഷത്തെ പ്രമേയത്തിന്റെ അര്‍ത്ഥം നമുക്ക് നമ്മോട് തന്നെയുള്ള ബന്ധിപ്പിക്കലല്ലാതെ മറ്റൊന്നുമല്ല’.
ബിംസ്‌റ്റെക് ദേശീയ സുരക്ഷാ തലവന്‍മാര്‍ പ്രധാനമന്ത്രിയെ സന്ദര്‍ശിച്ചു

ബിംസ്‌റ്റെക് ദേശീയ സുരക്ഷാ തലവന്‍മാര്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ബിംസ്‌റ്റെക്കിനെ സംബന്ധിച്ചു പ്രധാനമന്ത്രിക്കുള്ള കാഴ്ചപ്പാടില്‍ മതിപ്പ് അറിയിച്ച ദേശീയ സുരക്ഷാ തലവന്‍മാര്‍, അംഗരാജ്യങ്ങളിലെ ദേശീയ സുരക്ഷാ തലവന്‍മാരുടെ ആദ്യ യോഗത്തിന് ഇന്ത്യ ആതിഥ്യമരുളിയതിനു നന്ദി അറിയിച്ചു. യോഗത്തിലെ ചര്‍ച്ചകളെക്കുറിച്ച് സുരക്ഷാ തലവന്‍മാര്‍ പ്രധാനമന്ത്രിയോടു വിശദീകരിച്ചു. ഭീകരവാദം, തീവ്രവാദം, പരിഷ്‌കരണവാദം, ലഹരിമരുന്നിന്റെയും ആയുധങ്ങളുടെയും കടത്തും മനുഷ്യക്കടത്തും, പ്രകൃതിദുരന്തങ്ങള്‍ തുടങ്ങിയ പൊതു സുരക്ഷാഭീഷണികളെ ഒരുമിച്ചു നേരിടാന്‍ ബിംസ്റ്റെക് അംഗരാഷ്ട്രങ്ങളോടു പ്രധാനമന്ത്രി അഭ്യര്‍ഥിച്ചു. സൈബര്‍ സുരക്ഷ, നാവികസുരക്ഷ തുടങ്ങിയ പരമ്പരാഗതമല്ലാത്ത സുരക്ഷാ ഭീഷണികളെ നേരിടാനും ബിംസ്റ്റെക് അംഗരാഷ്ട്രങ്ങള്‍ ഒന്നിക്കണമെന്ന് അദ്ദേഹം പറഞ്ഞു.
ഡോ. എപിജെ അബ്ദുള്‍ കലാമിന് ജയന്തി ദിനത്തില്‍ പ്രധാനമന്ത്രി ആദരാഞ്ജലികള്‍ അര്‍പ്പിച്ചു

ഇന്ത്യയുടെ മുന്‍ രാഷ്ട്രപതി ഡോ എ പി ജെ അബ്ദുള്‍ കലാമിന്റെ ജയന്തി ദിനത്തില്‍ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികള്‍ അര്‍പ്പിച്ചു. ഒരു ട്വീറ്റില്‍ പ്രധാനമന്ത്രി പറഞ്ഞു; മിസൈല്‍ മാന്‍ എന്നറിയപ്പെടുന്ന രാജ്യത്തിന്റെ മുന്‍ രാഷ്ട്രപതി ഡോ. എപിജെ അബ്ദുള്‍ കലാം ജിയുടെ ജന്മദിനത്തില്‍ അദ്ദേഹത്തെ സാദരം പ്രണമിക്കുന്നു. ഇന്ത്യയെ ശക്തവും സമ്പന്നവും കഴിവുറ്റതുമാക്കാന്‍ അദ്ദേഹം തന്റെ ജീവിതം സമര്‍പ്പിച്ചു. അദ്ദേഹം എപ്പോഴും രാജ്യത്തിന് പ്രചോദനമായി തുടരും. '
ആദായനികുതി അപ്പലേറ്റ് ട്രൈബ്യൂണലിന്റെ കട്ടക്ക് ബെഞ്ച് കാര്യാലയവും റെസിഡൻഷ്യൽ കോംപ്ലക്‌സും പ്രധാനമന്ത്രി ഉദ്ഘാടനം ചെയ്തു.

ആദായനികുതി അപ്പലേറ്റ് ട്രൈബ്യൂണലിന്റെ കട്ടക്ക് ബെഞ്ചിൽ ഓഫീസ്-കം-റെസിഡൻഷ്യൽ കോംപ്ലക്സ് വീഡിയോ കോൺഫറൻസിലൂടെ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്തു. ഈ ബെഞ്ച് ഇപ്പോൾ ഒഡീഷയ്ക്ക് മാത്രമല്ല, കിഴക്കൻ, വടക്കുകിഴക്കൻ ഇന്ത്യയിലെ ദശലക്ഷക്കണക്കിന് നികുതിദായകർക്ക് ആധുനിക സൗകര്യങ്ങൾ ഒരുക്കുമെന്നും ഈ മേഖലയിൽ തീർപ്പുകൽപ്പിക്കാത്ത എല്ലാ കേസുകളും തീർപ്പാക്കാൻ സഹായിക്കുമെന്നും ചടങ്ങിൽ സംസാരിച്ച പ്രധാനമന്ത്രി പറഞ്ഞു. നികുതിയുടെ പേരിലുള്ള ബുദ്ധിമുട്ടിക്കലുകളിൽ നിന്ന് നികുതി സുതാര്യതയിലേക്ക് രാജ്യം നീങ്ങുകയാണെന്ന് പ്രധാനമന്ത്രി പറഞ്ഞു. പരിഷ്കരണം, മികച്ച പ്രകടനം, പരിവർത്തനം എന്നിവയുടെ അടിസ്ഥാനത്തിലുള്ള സമീപനമാണ് ഈ മാറ്റത്തിന് കാരണം. സാങ്കേതികവിദ്യയുടെ സഹായത്തോടെ നിയമങ്ങളും നടപടിക്രമങ്ങളും പരിഷ്കരിക്കുന്നുണ്ടെന്ന് അദ്ദേഹം പറഞ്ഞു. “ഞങ്ങൾ വ്യക്തമായ ഉദ്ദേശ്യത്തോടെയാണ് പ്രവർത്തിക്കുന്നത്, അതേസമയം നികുതി ഭരണകൂടത്തിന്റെ മാനസികാവസ്ഥയെ മാറ്റുന്നു.” രാജ്യത്തെ സമ്പത്ത് ഉണ്ടാക്കുന്നവരുടെ ബുദ്ധിമുട്ടുകൾ കുറക്കാൻ അവർക്ക് സംരക്ഷണം ലഭിക്കുന്നു, തുടർന്ന് രാജ്യത്തിന്റെ സംവിധാനങ്ങളിൽ അവരുടെ വിശ്വാസം വളരുന്നുവെന്ന് പ്രധാനമന്ത്രി പറഞ്ഞു. വർദ്ധിച്ചുവരുന്ന ഈ വിശ്വാസത്തിന്റെ ഫലമായി രാജ്യത്തിന്റെ വികസനത്തിനായി കൂടുതൽ കൂടുതൽ പങ്കാളികൾ നികുതി സമ്പ്രദായത്തിൽ അംഗമാകാൻ വരുന്നുണ്ടെന്നും അദ്ദേഹം കൂട്ടിച്ചേർത്തു. നികുതി കുറയ്ക്കുന്നതും പ്രക്രിയയിലെ ലാളിത്യവും സഹിതം, ഏറ്റവും വലിയ പരിഷ്കാരങ്ങൾ സത്യസന്ധമായ നികുതിദായകരുടെ അന്തസ്സുമായി ബന്ധപ്പെട്ടതാണെന്നും അവരെ പ്രശ്‌നങ്ങളിൽ നിന്ന് സംരക്ഷിക്കുമെന്നും പ്രധാനമന്ത്രി അഭിപ്രായപ്പെട്ടു. രാജ്യത്ത് അഞ്ച് ലക്ഷം രൂപ വരെയുള്ള വരുമാനത്തിന് പൂജ്യം നികുതിയാണ്. താഴ്ന്ന മധ്യവർഗത്തിലെ നമ്മുടെ യുവാക്കൾക്ക് ഇന്ന് വലിയ നേട്ടമാണ് ലഭിക്കുന്നത്. ഈ വർഷത്തെ ബജറ്റിൽ ആദായനികുതിയുടെ പുതിയ ഓപ്ഷൻ നികുതിദായകന്റെ ജീവിതത്തെ ലളിതമാക്കിയിട്ടുണ്ടെന്നും അദ്ദേഹം കൂട്ടിച്ചേർത്തു. വികസനത്തിന്റെ വേഗത വർദ്ധിപ്പിക്കാനും ഇന്ത്യയെ കൂടുതൽ നിക്ഷേപ സൗഹൃദമാക്കാനും കോർപ്പറേറ്റ് നികുതിയിൽ ചരിത്രപരമായ കുറവു വരുത്തിയെന്നും അദ്ദേഹം പറഞ്ഞു. ഉൽപ്പാദനത്തിൽ സ്വയംപര്യാപ്തത കൈവരിക്കുന്നതിനായി പുതിയ ആഭ്യന്തര ഉൽ‌പാദന കമ്പനികളുടെ നികുതി നിരക്ക് 15 ശതമാനമായി നിശ്ചയിച്ചിട്ടുണ്ട്. ഇന്ത്യയുടെ ഇക്വിറ്റി മാർക്കറ്റിൽ നിക്ഷേപം വർദ്ധിപ്പിക്കുന്നതിനായി ലാഭവിഹിത വിതരണ നികുതിയും റദ്ദാക്കി. ജിഎസ്ടി നികുതിവല കുറയ്ക്കുകയും മിക്ക ചരക്കുകളുടെയും സേവനങ്ങളുടെയും നികുതി നിരക്കും കുറയുകയും ചെയ്തു. അപ്പീലിന്റെ പരിധി 3 ലക്ഷത്തിൽ നിന്ന് 50 ലക്ഷമായും സുപ്രീം കോടതിയിൽ രണ്ട് കോടി രൂപയായും വർദ്ധിപ്പിച്ചതിലൂടെ തർക്കങ്ങളുടെ ഭാരം കുറഞ്ഞു. ഇതിൻ്റെ ഫലമായി രാജ്യത്ത് വ്യാപാരം എളുപ്പമായെന്ന് അദ്ദേഹം പറഞ്ഞു. വിർച്വൽ ഹിയറിംഗിനായി ആദായനികുതി അപ്പലേറ്റ് ട്രൈബ്യൂണൽ രാജ്യത്തുടനീളമുള്ള ബെഞ്ചുകൾ നവീകരിക്കുന്നതിൽ പ്രധാനമന്ത്രി സംതൃപ്തി രേഖപ്പെടുത്തി. സാങ്കേതികവിദ്യയുടെ കാലഘട്ടത്തിൽ മുഴുവൻ സംവിധാനവും നവീകരിക്കേണ്ടത് വളരെ പ്രധാനമാണെന്ന് അദ്ദേഹം പറഞ്ഞു. പ്രത്യേകിച്ചും നമ്മുടെ ജുഡീഷ്യറിയിൽ കൂടുതൽ കൂടുതൽ സാങ്കേതികവിദ്യ ഉപയോഗിക്കുന്നത് രാജ്യത്തെ പൗരന്മാർക്ക് പുതിയ സൗകര്യങ്ങൾ നൽകാൻ തുടങ്ങിയിട്ടുണ്ടെന്ന് അദ്ദേഹം വ്യക്തമാക്കി.
അംഫാന്‍ ചുഴലിക്കാറ്റ്: സ്ഥിതിഗതികള്‍ വിലയിരുത്താന്‍ പ്രധാനമന്ത്രി നാളെ പശ്ചിമ ബംഗാളും ഒഡിഷയും സന്ദര്‍ശിക്കും

അംഫാന്‍ ചുഴലിക്കാറ്റു വീശിയ സാഹചര്യത്തില്‍ സ്ഥിതിഗതികള്‍ വിലയിരുത്താന്‍ പ്രധാനമന്ത്രി നാളെ പശ്ചിമ ബംഗാളും ഒഡിഷയും സന്ദര്‍ശിക്കും. ട്വീറ്റിലൂടെ പ്രധാനമന്ത്രിയുടെ ഓഫീസ് അറിയിച്ചു: ‘നാളെ പ്രധാനമന്ത്രി പശ്ചിമ ബംഗാളും ഒഡിഷയും സന്ദര്‍ശിച്ച് അംഫാന്‍ ചുഴലിക്കാറ്റു വിതച്ച നാശങ്ങള്‍ വിലയിരുത്തും. ആകാശ നിരീക്ഷണം നടത്തുന്ന അദ്ദേഹം, ആശ്വാസ നടപടികളും പുനരധിവാസവും ചര്‍ച്ച ചെയ്യുന്ന അവലോകന യോഗങ്ങളില്‍ പങ്കെടുക്കും.’
കെന്റക്കി ഗവര്‍ണര്‍ മാറ്റ് ബെവിന്‍ പ്രധാനമന്ത്രിയെ സന്ദര്‍ശിച്ചു

കെന്റക്കി ഗവര്‍ണര്‍ ശ്രീ. മാറ്റ് ബെവിന്‍ പ്രധാനമന്ത്രി ശ്രീ. നരേന്ദ്ര മോദിയെ ഗുജറാത്തിലെ ഗാന്ധി നഗറില്‍ ഇന്ന് സന്ദര്‍ശിച്ചു. വ്യാപാരം, നിക്ഷേപം തുടങ്ങിയ മേഖലകളില്‍ ഇന്ത്യയും, അമേരിക്കയും തമ്മിലുള്ള ഒത്തുചേരല്‍ വര്‍ദ്ധിച്ച് വരികയാണെന്നും ഇരു രാജ്യങ്ങളും തമ്മിലുള്ള തന്ത്രപ്രധാനമായ പങ്കാളിത്തം വര്‍ദ്ധിച്ച് വരികയാണെന്നും പ്രധാനമന്ത്രി ചൂണ്ടിക്കാട്ടി. ഇന്ത്യയിലെ നിര്‍മ്മാണ മേഖലയില്‍ വര്‍ദ്ധിച്ച അമേരിക്കന്‍ നിക്ഷേപം സ്വാഗതം ചെയ്ത അദ്ദേഹം ഇന്ത്യയില്‍ നിര്‍മ്മിക്കൂ പദ്ധതിയിലെ അവസരങ്ങള്‍ വിനിയോഗിക്കാന്‍ യു.എസ് കമ്പനികളെ ക്ഷണിച്ചു. കെന്റക്കിയും, ഇന്ത്യയും തമ്മില്‍ വര്‍ദ്ധിച്ച് വരുന്ന വ്യാപാര, നിക്ഷേപ ബന്ധങ്ങളെ കുറിച്ച് ഗവര്‍ണര്‍ പ്രധാനമന്ത്രിയെ ധരിപ്പിച്ചു. കെന്റക്കി സംസ്ഥാനത്തുള്‍പ്പെടെ അമേരിക്കയിലെ ഇന്ത്യന്‍ പ്രൊഫഷണലുകളുടെ സംഭാവനകളെ ഗവര്‍ണര്‍ സ്വാഗതം ചെയ്തു.
പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത  ഭഗവന്ത് മാനെ പ്രധാനമന്ത്രി അഭിനന്ദിച്ചു

പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ഭഗവന്ത് മാനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ഭഗവന്ത് മാൻ ജിക്ക് അഭിനന്ദനങ്ങൾ. പഞ്ചാബിന്റെ വളർച്ചയ്ക്കും സംസ്ഥാനത്തെ ജനങ്ങളുടെ ക്ഷേമത്തിനും വേണ്ടി ഒരുമിച്ച് പ്രവർത്തിക്കും."
അതിര്‍ത്തി സുരക്ഷാ സേനയുടെ സ്ഥാപക ദിനത്തില്‍ സേനാംഗങ്ങളെ പ്രധാനമന്ത്രി ആശംസിച്ചു

അതിര്‍ത്തി സുരക്ഷാ സേനയുടെ (ബി.എസ്.എഫ്) സ്ഥാപക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി എല്ലാ ബി.എസ്.എഫ്. നേതാക്കളെയും ആശംസ അറിയിച്ചു. ”ബി.എസ്.എഫ്. സ്ഥാപക ദിനത്തില്‍ അതിലെ എല്ലാ അംഗങ്ങള്‍ക്കും ആശംസകള്‍ നമ്മുടെ അതിര്‍ത്തികള്‍ സംരക്ഷിക്കുന്നതില്‍ ബി.എസ്.എഫിന് നിര്‍ഭയത്വത്തിന്റെ ശ്ലാഖനീയമായ പാരമ്പര്യവും സുപ്രധാന പങ്കുമുണ്ട്”. പ്രധാനമന്ത്രി പറഞ്ഞു.
മൊസാംബിക്കിലെ ഔദ്യോഗികവിരുന്നില്‍ പ്രധാനമന്ത്രി നടത്തിയ പ്രസംഗം

ബഹുമാനപ്പെട്ട പ്രസിഡന്റ് ഫിലിപ് ന്യൂസി, സഹോദരീസഹോദരന്മാരേ, ബഹുമാനപ്പെട്ട പ്രസിഡന്റ്, താങ്കളുടെ ദയാപൂര്‍ണമായ വാക്കുകള്‍ എന്നെ ആഴത്തില്‍ സ്പര്‍ശിച്ചു. ഇന്ത്യ-മൊസാംബിക് ബന്ധം ശക്തിപ്പെടുത്തുന്നതിനെക്കുറിച്ചുള്ള താങ്കളുടെ ചിന്തകള്‍ക്കു നന്ദി. ഊഷ്മളമായ സ്വാഗതത്തിനും ആതിഥ്യത്തിനും താങ്കള്‍ക്കും മൊസാംബിക് ഗവണ്‍മെന്റിനും ജനതയ്ക്കും നന്ദി പറയുകയാണ്. ബഹുമാനപ്പെട്ട പ്രസിഡന്റ്, നാം തമ്മിലുള്ള സൗഹൃദം അടുത്ത കാലത്തുണ്ടായതല്ല. ഇന്ത്യന്‍ വംശജരായ ആയിരക്കണക്കിനു പേര്‍ മൊസാംബിക് സ്വന്തം വീടായി കണ്ടുവരുന്നു. ഇന്ത്യയിലുള്ള സിദ്ദി സമുദായക്കാരുടെ മുന്‍തലമുറകള്‍ മൊസാംബിക്കുകാര്‍ ആണെന്നാണ് എനിക്ക് അറിയാന്‍ കഴിഞ്ഞത്. നമ്മുടെ ജനങ്ങളെയും അവരുടെ ചിന്തകളെയും പാരമ്പര്യത്തെയും സംസ്‌കാരത്തെയും വാണിജ്യത്തെയും പരസ്പരം കാലങ്ങളായി ബന്ധപ്പെടുത്തിയിരുന്ന കണ്ണികള്‍ക്കു തെളിവാണ് ഈ സമുദായങ്ങള്‍. ബഹുമാനപ്പെട്ട പ്രസിഡന്റ്, കൊളോണിയല്‍ ഭരണത്തിന്‍കീഴില്‍ ദുരിതം അനുഭവിക്കേണ്ടിവന്ന രാഷ്ട്രങ്ങളാണു നമ്മുടേത്. മൊസാംബിക്കിന്റെ കാര്യത്തിലാണെങ്കില്‍ യാതനകള്‍ കൂടുതല്‍ ദൈര്‍ഘ്യമുള്ളതായിരുന്നു. മൊസാംബിക്കിനെ കൊളോണിയല്‍ അധിനിവേശത്തില്‍നിന്നു സ്വതന്ത്രമാക്കണമെന്ന ആവശ്യം ഏറ്റവുമധികം ഉയര്‍ത്തിയ രാജ്യമായിരുന്നു സ്വതന്ത്ര ഇന്ത്യ. 1975ല്‍ മൊസാംബിക് സ്വതന്തരാഷ്ട്രങ്ങളുടെ പട്ടികയില്‍ ചേര്‍ക്കപ്പെട്ടപ്പോള്‍ ഞങ്ങള്‍ക്ക് അഭിമാനം തോന്നി. ഇപ്പോള്‍, ലോകത്തില്‍ ഏറ്റവുമധികം വളര്‍ച്ചയുള്ള സമ്പദ്‌വ്യവസ്ഥകളിലൊന്നായി മൊസാംബിക് മാറുന്നതിനെ ഞങ്ങള്‍ പ്രശംസിക്കുകയാണ്. ബഹുമാനപ്പെട്ട പ്രസിഡന്റ്, വികസ്വര രാഷ്ട്രങ്ങളെന്ന നിലയില്‍ നാം നേരിടുന്നത് ഒരേ വെല്ലുവിളികളാണ്. അതുകൊണ്ടുതന്നെ, വികസനവും സാമ്പത്തിക പങ്കാളിത്തവും നമ്മുടെ ബന്ധത്തിന്റെ ആണിക്കല്ലുകളാണ്. നമുക്കിടയിലുള്ള വ്യാപാര- നിക്ഷേപ ബന്ധങ്ങള്‍ അടുത്തിടെയായി നല്ലതുപോലെ മെച്ചപ്പെട്ടിട്ടുണ്ട്. ഇത് ഇനിയും വര്‍ധിപ്പിക്കേണ്ടതുണ്ട്. ഇതിനായി മൊസാംബിക്കിന്റെ ആവശ്യത്തിനനുസരിച്ച് അനുഭവജ്ഞാനവും സാങ്കേതികവിദ്യയും ശേഷിയും കുറഞ്ഞ പലിശയോടുകൂടിയ വായ്പയുമൊക്കെ പങ്കുവെക്കാന്‍ ഇന്ത്യ പ്രതിജ്ഞാബദ്ധമാണ്. കഴിഞ്ഞ വര്‍ഷം മൊസാംബിക്കിന്റെ സ്വാതന്ത്ര്യത്തിന്റെയും നാം തമ്മിലുള്ള നയതന്ത്രബന്ധത്തിന്റെ നാല്‍പതാം വാര്‍ഷികമായിരുന്നു. മുമ്പുണ്ടായിട്ടില്ലാത്ത വിധം പരസ്പരം അടുക്കുന്ന സാഹചര്യവും അതോടൊപ്പം ഉണ്ടായി. അതില്‍ ഏറ്റവും പ്രധാനം താങ്കള്‍ 2015 ഓഗസ്റ്റില്‍ ഇന്ത്യ സന്ദര്‍ശിച്ചതാണ്. പിന്നീട്, ഇന്ത്യ-ആഫ്രിക്കന്‍ ഫോറം ഉച്ചകോടിയില്‍ പങ്കെടുക്കുകവഴി നിങ്ങളുടെ പ്രധാനമന്ത്രിയും ഞങ്ങളോട് ആദരവു കാട്ടി. ബഹുമാനപ്പെട്ട പ്രസിഡന്റ്, 34 വര്‍ഷത്തിനിടെ മൊസാംബിക് സന്ദര്‍ശിക്കുന്ന ആദ്യ പ്രധാനമന്ത്രിയാണു ഞാനെന്നറിയാം. ഒരിക്കലും ഇത്ര നീണ്ട ഇടവേള ഉണ്ടാകാന്‍ പാടില്ലാത്തതായിരുന്നു. ഇനിയങ്ങോട്ട് അതുണ്ടാവില്ലെന്നു വിശ്വസിക്കുകയും ചെയ്യുന്നു. ബഹുമാന്യരേ, സഹോദരീസഹോദരന്‍മാരേ, ഈ വാക്കുകളോടെ, ബഹുമാന്യനായ പ്രസിഡന്റ് ഫിലിപ് ജാസിന്റോ ന്യൂസിയുടെ ആരോഗ്യത്തിനും സന്തോഷത്തിനുമായും മൊസാംബിക് ജനതയ്ക്കു നീണ്ട കാലത്തേക്കുള്ള സമാധാനത്തിനും പുരോഗതിക്കുമായും ഇന്ത്യയും മൊസാംബിക്കുമായുള്ള അടുത്ത സൗഹൃദത്തിനും സഹകരണത്തിനുമായി ആശംസയര്‍പ്പിക്കാന്‍ എന്നോടൊപ്പം ചേരുക.
സി.എസ്.ഐ.ആര്‍ സ്ഥാപകദിനത്തില്‍  ഉദ്യോഗസ്ഥര്‍ക്ക് പ്രധാനമന്ത്രി ആശംസകള്‍ നേര്‍ന്നു

കൗണ്‍സില്‍ ഫോര്‍ സയന്റിഫിക്ക് ആന്റ് ഇന്‍ഡസ്ട്രിയല്‍ റിസര്‍ച്ച് (സി.എസ്.ഐ.ആര്‍) ലെ ഉദ്യോഗസ്ഥര്‍ക്ക് സി.എസ്.ഐ.ആര്‍ സ്ഥാപകദിനത്തില്‍ പ്രധാനമന്ത്രി നരേന്ദ്രമോദി ആശംസകള്‍ നേര്‍ന്നു. '' സ്ഥാപകദിനത്തില്‍ സി.എസ്.ഐ.ആറുമായി ബന്ധപ്പെട്ട എല്ലാവര്‍ക്കും ആശംസകള്‍. ഇന്ത്യയില്‍ ശാസ്ത്ര ഗവേഷണങ്ങളും നൂതനാശങ്ങളും കുടുതല്‍ മുന്നോട്ടു കൊണ്ടുപോകുന്നതില്‍ മുന്‍നിരയില്‍ നില്‍ക്കുന്നതാണ് സി.എസ്.ഐആര്‍. കോവിഡ്-19നെതിരായ പോരാട്ടത്തിലൂം അവര്‍ മുല്യവത്തായ പങ്കുവഹിക്കുന്നുണ്ട്. ഭാവി പ്രയത്‌നങ്ങള്‍ക്ക് സി.എസ്.ഐ.ആറിന് അഭിനന്ദനങ്ങള്‍'' ഒരു ട്വീറ്റില്‍ പ്രധാനമന്ത്രി പറഞ്ഞു.
ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്ത  പുഷ്കർ സിംഗ് ധാമിയെ പ്രധാനമന്ത്രി അഭിനന്ദിച്ചു

ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ പുഷ്കർ സിംഗ് ധാമിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റ പുഷ്കർധാമി ജിക്ക് ഹാർദ്ദമായ അഭിനന്ദനങ്ങൾ. കഴിഞ്ഞ 5 വർഷത്തിനിടെ എല്ലാ മേഖലകളിലും ദേവഭൂമി അതിവേഗം മുന്നേറിയിട്ടുണ്ട്. പൊതുജനങ്ങൾക്ക് അനുസൃതമായി നിങ്ങളും നിങ്ങളുടെ എല്ലാ മന്ത്രിമാരും ഇതിന് കൂടുതൽ ഊർജ്ജം നൽകുമെന്നും വികസനത്തിന്റെ ഒരു പുതിയ മാതൃക സജ്ജമാക്കുമെന്നും എനിക്ക് ഉറപ്പുണ്ട്."
പ്രധാനമന്ത്രിയുടെ   ദേശിയ പഞ്ചായത്തീരാജ്  ദിനാശംസ

പഞ്ചായത്തീരാജ് സ്ഥാപനങ്ങളിലൂടെ രാജ്യത്തുടനീളം ജനങ്ങളെ സേവിക്കുന്ന പ്രയത്‌നശാലികളായ വ്യക്തികളെ പ്രധാനമന്ത്രി ശ്രീ. നരേന്ദ്ര മോഡി അഭിവാദ്യം ചെയ്‌തു . തന്റെ സന്ദേശത്തിൽ പ്രധാനമന്ത്രി പറഞ്ഞു : ദേശിയ പഞ്ചായത്തീരാജ് ദിനത്തിൽ പഞ്ചായത്തീരാജ് സ്ഥാപനങ്ങളിലൂടെ രാജ്യത്തുടനീളം ജനങ്ങളെ സേവിക്കുന്ന പ്രയത്‌നശാലികളായ വ്യക്തികളെ ഞാൻ അഭിവാദ്യം ചെയുന്നു. ഗ്രാമീണ ഇന്ത്യയിലെ ജനങ്ങളുടെ അഭിലാഷങ്ങൾ സാക്ഷാത്കരിക്കാനുള്ള ഫലപ്രദമായ മാർഗ്ഗമാണ് പഞ്ചായത്തുകൾ. ഇന്ത്യയുടെ പരിവർത്തനത്തിൽ അവ സുപ്രധാനമായ ഒരു പങ്ക് വഹിക്കുന്നു. സർവതോമുഖമായ പുരോഗതിയിലൂടെയും , അടിസ്ഥാനത്തല പങ്കാളിത്തത്തിലൂടെയും ” ഗ്രാമോദയം മുതൽ ഭാരത ഉദയം ” ഒരു യാഥാർഥ്യമാക്കാൻ നമ്മുടെ ഗവണ്മെന്റ് ശ്രമിക്കുകയാണ്,
നുവാഖായ്‌  ജുഹാറില്‍ പ്രധാനമന്ത്രി ജനങ്ങള്‍ക്ക് ശുഭാശംസകള്‍ നേര്‍ന്നു

നുവാഖായ് ജുഹാര്‍ മംഗളാവസരത്തില്‍ പ്രധാനമന്ത്രി ശ്രീ നരേന്ദ്രമോദി ജനങ്ങള്‍ക്ക് ആശംസകള്‍ നേര്‍ന്നു. ”നമ്മുടെ കര്‍ഷകരുടെ കഠിനപ്രയത്‌നത്തിന്റെ ആഘോഷമാണ് നുവാഖായുടെ വിശേഷാവസരം. അവരുടെ പരിശ്രമമാണ് നമ്മുടെ രാജ്യത്തിന് ആഹാരം നല്‍കുന്നത്. ഈ മംഗളദിനം എല്ലാവര്‍ക്കും അഭിവൃദ്ധിയും മികച്ച ആരോഗ്യവും നല്‍കട്ടെ. നുവാഖായ് ജുഹാര്‍!” ഒരു ട്വീറ്റില്‍ പ്രധാനമന്ത്രി പറഞ്ഞു.
പ്രശസ്ത കന്നഡ എഴുത്തുകാരനും കവിയുമായ ശ്രീ ചെന്നവീര കനവിയുടെ നിര്യാണത്തിൽ പ്രധാനമന്ത്രി അനുശോചിച്ചു

പ്രശസ്ത കന്നഡ എഴുത്തുകാരനും കവിയുമായ ശ്രീ ചെന്നവീര കനവിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "ശ്രീ ചെന്നവീര കനവിയുടെ ഉദാത്തമായ കവിതകളും രചനകളും പതിറ്റാണ്ടുകളായി കന്നഡ സാഹിത്യത്തെ സമ്പന്നമാക്കിയിട്ടുണ്ട്. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിനും ആരാധകരോടും അനുശോചനം അറിയിക്കുന്നു. ഓം ശാന്തി." ND–
ഭവന നിര്‍മ്മാണ, അധിവാസ രംഗങ്ങളിലെ സഹകരണം സംബന്ധിച്ച് ഇന്ത്യ-മൊറോക്കോ ധാരണാപത്രം

ഭവന നിര്‍മ്മാണ മനുഷ്യ അധിവാസ രംഗങ്ങളുമായി ബന്ധപ്പെട്ട വിവര കൈമാറ്റവും, സാങ്കേതിക സഹകരണവും പ്രോത്സാഹിപ്പിക്കുന്നതിന് ഇന്ത്യയും, മൊറൊക്കോയും തമ്മില്‍ കഴിഞ്ഞ മാസം ഒപ്പ് വച്ച പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം വിലയിരുത്തി. ഭവന നിര്‍മ്മാണ, മനുഷ്യ അധിവാസ രംഗങ്ങളില്‍ ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്താന്‍ ധാരണാപത്രത്തിന്റെ നടത്തിപ്പ് വഴിയൊരുക്കും. ഇരു രാജ്യങ്ങളും തമ്മിലുള്ള വാണിജ്യ, വ്യാപാര ബന്ധങ്ങള്‍ മെച്ചപ്പെടുത്തുന്നതോടൊപ്പം, സുസ്ഥിര നഗര വളര്‍ച്ച പ്രോത്സാഹിപ്പിക്കുകയും, നഗരങ്ങള്‍ നേരിടുന്ന വെല്ലുവിളികള്‍ നേരിടുന്നതില്‍ പരസ്പരം സഹകരിക്കുകയും ചെയ്യും. ചെലവ് കുറഞ്ഞ ഭവന നിര്‍മ്മാണ പദ്ധതികള്‍, ജലവിതരണ, ശുചീകരണ നഗര ഗതാഗത പദ്ധതികള്‍, സ്മാര്‍ട്ട് നഗരങ്ങളുടെ വികസനം മുതലായവ പ്രാഥമികമായി ഇതില്‍ ഉള്‍പ്പെടും.
യുവ ഐ.എ.എസ്. ഉദ്യോഗസ്ഥര്‍ സാഹചര്യങ്ങളോടും ചുറ്റുപാടുകളോടും സംവേദനക്ഷമതയുള്ളവരായിരിക്കണം

രാജ്യത്തെ ജനങ്ങളോട് ഫലപ്രദമായി ബന്ധപ്പെടാന്‍ പര്യാപ്തമാകും വിധം സാഹചര്യങ്ങളോടും ചുറ്റുപാടുകളോടും സംവേദനക്ഷമമായിരിക്കാന്‍ പ്രധാനമന്ത്രി ശ്രീ. നരേന്ദ്ര മോദി യുവ ഐ.എ.എസ് ഉദ്യോഗസ്ഥരെ ആഹ്വാനം ചെയ്തു. ന്യൂഡല്‍ഹിയില്‍ അസിസ്റ്റന്റ് സെക്രട്ടറിമാരുടെ സമ്മേളനം ഉദ്ഘാടനം ചെയ്തു കൊണ്ട്, 2014 ബാച്ചിലെ ഐ.എ.എസ്. ഉദ്യോഗസ്ഥരെ അഭിസംബോധന ചെയ്യവെ, ഇതുവരെയുള്ള പരിശീലനത്തിനിടയില്‍ ഹൃദിസ്ഥമാക്കിയതിനെക്കാള്‍ ഉപരിയായി തങ്ങളുടെ നൈപുണ്യവും അറിവും വിപുലപ്പെടുത്താനുള്ള വലിയൊരു അവസരമാണ് കൈവന്നിട്ടുള്ളതെന്ന് പ്രധാനമന്ത്രി പറഞ്ഞു. നിയോഗിക്കപ്പെടുന്ന വകുപ്പുകളിലെ തങ്ങളുടെ ജോലികളില്‍ മൂല്യവര്‍ദ്ധന വരുത്തിക്കൊണ്ടും സ്വന്തം കഴിവുകള്‍ പരിപോഷിപ്പിച്ചും അടുത്ത മൂന്ന് മാസം വിനിയോഗിക്കണമെന്ന് അദ്ദേഹം അവരോട് ആവശ്യപ്പെട്ടു. ഭരണനിര്‍വ്വഹണത്തില്‍ സാങ്കേതിക വിദ്യയുടെ ഉപയോഗം എടുത്ത് പറഞ്ഞു കൊണ്ട് ഗവണ്‍മെന്റിന്റെ പ്രവര്‍ത്തനങ്ങളില്‍ സാങ്കേതിക വിദ്യയുടെ നിലവാരം ഉയര്‍ത്താന്‍ യുവ ഉദ്യോഗസ്ഥര്‍ ശ്രമിക്കണമെന്ന് പ്രധാനമന്ത്രി ആവശ്യപ്പെട്ടു. കേന്ദ്ര ഗവണ്‍മെന്റിന്റെ അസിസ്റ്റന്റ് സെക്രട്ടറിമാരായിട്ടുള്ള തങ്ങളുടെ അടുത്ത മൂന്ന് മാസക്കാലത്തെ അറ്റാച്ച്‌മെന്റിനിടെ അധികാരശ്രണിയുടെ പേരില്‍ ഭയചകിതരാകാതെ തങ്ങളുടെ മുതിര്‍ന്ന ഉദ്യോഗസ്ഥരുമായുള്ള ആശയവിനിമയത്തില്‍ നിര്‍ഭയരും, തുറന്ന മനസ്ഥിതിയുള്ളവരുമാകാന്‍ പ്രധാനമന്ത്രി ഉദ്യോഗസ്ഥരോട് ആവശ്യപ്പെട്ടു. ഐ.എ.എസ്. പരിശീലനത്തില്‍ 2013 ബാച്ച് മുതല്‍ ആരംഭിച്ച സവിശേഷതയാണ് അസിസ്റ്റന്റ് സെക്രട്ടറിമാരായുള്ള അറ്റാച്ച്‌മെന്റ്. തങ്ങളുടെ ഔദ്യോഗിക ജീവിതത്തിന്റെ തുടക്കത്തില്‍ തന്നെ കേന്ദ്ര ഭരണത്തില്‍ ഒരു നിശ്ചിത സമയം പങ്കാളിയാകാന്‍ കഴിയുന്ന ഈ അവസരം മുന്‍ ബാച്ചുകാര്‍ക്ക് ലഭിച്ചിട്ടില്ല എന്ന് പ്രധാനമന്ത്രി ചൂണ്ടിക്കാട്ടി. കേന്ദ്ര പേഴ്‌സണല്‍, പൊതു ആവലാതി, പെന്‍ഷന്‍സ് സഹമന്ത്രി ഡോ. ജിതേന്ദ്ര സിംഗ്, മുതിര്‍ന്ന ഗവണ്‍മെന്റ് ഉദ്യോഗസ്ഥര്‍ തുടങ്ങിയവര്‍ സന്നിഹിതരായിരുന്നു.
ശാസ്ത്ര സാങ്കേതിക മേഖലയില്‍ ഇന്ത്യ-റഷ്യ സഹകരണം

അടിസ്ഥാന ശാസ്ത്ര മേഖലകളില്‍ ഇന്ത്യയിലെയും റഷ്യയിലെയും ഗവേഷകരുടെ സംയുക്ത പദ്ധതികള്‍ സാധ്യമാക്കുന്നതിന് സഹായം നല്‍കുന്നതു സംബന്ധിച്ച് 2015 മെയില്‍ ഒപ്പ് വച്ച കരാര്‍ സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിലയിരുത്തി. കേന്ദ്ര ശാസ്ത്ര സാങ്കേതിക മന്ത്രാലയവും റഷ്യന്‍ ശാസ്ത്ര ഗവേഷകരും തമ്മില്‍ 6 വര്‍ഷത്തേയ്ക്കാണ് കരാറില്‍ ഏര്‍പ്പെട്ടിട്ടുള്ളത്. ഗണിതശാസ്തം, കമ്പ്യൂട്ടര്‍ സയന്‍സ്, ഭൗതിക ശാസ്ത്രം, ബഹിരാകാശ ശാസ്ത്രം, രസതന്ത്രം, ജൈവശാസ്ത്രം, ആരോഗ്യശാസ്ത്രം, ഭൗമശാസ്ത്രം തുടങ്ങിയ മേഖലകളിലായിരിക്കും സംയുക്ത ഗവേഷണ പദ്ധതികള്‍ മത്സരത്തിലൂടെ സഹായത്തിനായി കണ്ടെത്തുക
മുന്‍ പ്രധാനമന്ത്രി ഡോ: മന്‍മോഹന്‍ സിംഗിന് പ്രധാനമന്ത്രി ജന്മദിനാശംസകള്‍ അര്‍പ്പിച്ചു

മുന്‍ പ്രധാനമന്ത്രി ഡോ: മന്‍മോഹന്‍ സിംഗിന് പ്രധാനമന്ത്രി നരേന്ദ്രമോദി ജന്മദിനാശംസകള്‍ നേര്‍ന്നു. ''ഡോ മന്‍മോഹന്‍ സിംഗ്ജിക്ക് ജന്മദിനാശംസകള്‍, അദ്ദേഹത്തിന് ദീര്‍ഘ ആയുസിനും ആരോഗ്യവും നല്‍കി അനുഗ്രഹിക്കാന്‍ ഞാന്‍ ദൈവത്തോട് പ്രാര്‍ത്ഥിക്കുന്നു'' ഒരു ട്വീറ്റില്‍ പ്രധാനമന്ത്രി പറഞ്ഞു.
ഇസ്ലാമിക് റിപ്പബ്ലിക് ഓഫ് ഇറാന്‍ വിദേശകാര്യ മന്ത്രി ഡോ. ജവാദ് ഷരീഫ് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു

റയ്‌സീന ഡയലോഗ് 2020നായി ഇന്ത്യയിലെത്തിയ ഇറാന്‍ വിദേശകാര്യ മന്ത്രി ഡോ. മുഹമ്മദ് ജവാദ് ഷരീഫ് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഡോ. ഷരീഫിനെ ഇന്ത്യയിലേക്കു സ്വാഗതംചെയ്ത പ്രധാനമന്ത്രി, 2019 സെപ്റ്റംബറില്‍ ഐക്യരാഷ്ട്ര സഭ ജനറല്‍ അസംബ്ലിക്കിടെ ന്യൂയോര്‍ക്കില്‍വെച്ചു പ്രസിഡന്റ് റൗഹാനിയുമായി നടത്തിയ ഊഷ്മളവും സൗഹാര്‍ദപരവുമായ ചര്‍ച്ചകളെക്കുറിച്ച് അനുസ്മരിക്കുകയും ചെയ്തു. ഇറാനുമായി ശക്തവും സൗഹാര്‍ദപരവുമായ ബന്ധം തുടരുന്നതിനുള്ള പ്രതിജ്ഞാബദ്ധത അദ്ദേഹം ആവര്‍ത്തിച്ചു. പ്രത്യേക സാമ്പത്തിക മേഖലയായി പ്രഖ്യാപിക്കുക കൂടി ചെയ്യുകവഴി ഛബഹാര്‍ പദ്ധതി നടത്തിപ്പില്‍ പുരോഗതി സാധ്യമാക്കിയതിന് ഇറാന്‍ ദേശീയ നേതൃത്വത്തോടു പ്രധാനമന്ത്രി നന്ദി അറിയിച്ചു. മേഖലയിലെ സമീപകാല സംഭവവികാസങ്ങള്‍ സംബന്ധിച്ച കാഴ്ചപ്പാടുകള്‍ വിദേശകാര്യ മന്ത്രി പങ്കുവെച്ചു. മേഖലയിലെ സമാധാനം, സുരക്ഷ, സ്ഥിരത എന്നിവ സംബന്ധിച്ച ഇന്ത്യയുടെ ഉറച്ച താല്‍പര്യത്തെ കുറിച്ചു പ്രധാനമന്ത്രി പരാമര്‍ശിച്ചു.
ജോലിക്കിടെയുള്ള അപകടങ്ങളില്‍നിന്നുള്ള സുരക്ഷ, ആരോഗ്യം എന്നീ മേഖലകളില്‍ സഹകരിക്കുന്നതിന് ഇന്ത്യയും ജര്‍മനിയും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം.

ജോലിക്കിടെയുള്ള അപകടങ്ങളില്‍നിന്നുള്ള സുരക്ഷ, ആരോഗ്യം എന്നീ മേഖലകളിലെ സഹകരണം സംബന്ധിച്ച് ഇന്ത്യയും ജര്‍മനിയും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. 2018 നവംബര്‍ 13ന് ആണ് ധാരണാപത്രം പുതുക്കിയത്. പ്രയോജനങ്ങള്‍: ജോലിക്കിടെയുള്ള അപകടങ്ങളില്‍നിന്നുള്ള സുരക്ഷ, ആരോഗ്യം എന്നിവയുമായി ബന്ധപ്പെട്ട്, അപകടങ്ങള്‍ കുറയ്ക്കുന്ന ആധുനിക പരിശീലന നടപടികള്‍ നടപ്പാക്കുന്നതിലും സാമ്പത്തിക പ്രവര്‍ത്തനങ്ങളുമായി ബന്ധപ്പെട്ട വ്യത്യസ്ഥ മേഖലകളിലും ഈ കൂട്ടായ്മ വളരെ സഹായകരമായിരുന്നു. ഈ ധാരണാപത്രത്തിനു കീഴില്‍ അന്തര്‍ദേശീയ സാമൂഹിക സുരക്ഷാ അസോസിയേഷന്‍ (ഐഎസ്എസ്എ) മുഖേന ജര്‍മന്‍ സോഷ്യല്‍ ആക്‌സിഡന്റ് ഇന്‍ഷുറന്‍സ് ( ഡിജിയുവി) ജോലിക്കിടയിലുള്ള അപകടങ്ങളില്‍നിന്നുള്ള സുരക്ഷ, ആരോഗ്യ രംഗത്തെ വെല്ലുവിളികള്‍ എന്നിവ നേരിടുന്നതില്‍ ആവശ്യമായ അറിവ് പങ്കുവെക്കുന്നു. ഇതുവഴി സ്വന്തം സുരക്ഷയും ആരോഗ്യവും മെച്ചപ്പെടുത്തിയ, തൊഴില്‍പരമായ പരിക്കുകളെയും രോഗങ്ങളെയും പ്രതിരോധിച്ച വലിയ ഒരു തൊഴില്‍ സേനയെ ലഭ്യമാവുകയും ചെയ്യുന്നു. ഡയറക്ടറേറ്റ് ജനറല്‍ ഫാക്റ്ററി അഡൈ്വസ് സര്‍വീസ് ആന്റ് ലേബര്‍ ഇന്‍സ്റ്റിറ്റ്യൂട്ട് ( ഡിജിഎഫ്എഎസ്എല്‍ഐ), ഇന്ത്യയിലെ തൊഴില്‍ മന്ത്രാലയത്തിലെ സാങ്കേതിക ശാഖയുമായി ബന്ധപ്പെട്ട കാര്യാലയവും, ചീഫ് ഇന്‍സ്‌പെക്ടര്‍ ഓഫ് ഫാക്റ്ററീസ് കാര്യാലയങ്ങള്‍ ( സിഐഎഫ്) എന്നിവിടങ്ങളില്‍ തൊഴില്‍ സുരക്ഷയും ആരോഗ്യവുമായി ബന്ധപ്പെട്ട ശേഷി കെട്ടിപ്പടുക്കലില്‍ ഈ സഹകരണം ഫലപ്രാപ്തി നല്‍കും. വളര്‍ന്നുവരുന്ന വെല്ലുവിളികള്‍ നേരിടുന്നതിന് പരിശോധനാ സംവിധാനം ശക്തിപ്പെടുത്തുമെന്നും തൊഴില്‍ സുരക്ഷയും ആരോഗ്യവുമായി ബന്ധപ്പെട്ട മേഖലയില്‍ ഗവേഷണ ലബോറട്ടറികളുടെ നിലവാരമുയര്‍ത്തുമെന്നും ഇന്ത്യയിലെ തൊഴില്‍ സേനയുടെ ജീവിതം മെച്ചപ്പെടുത്തുന്നതിന് തൊഴില്‍ സുരക്ഷാ- ആരോഗ്യ നിലവാരവും സുരക്ഷാ സംസ്‌കാരവും മെച്ചപ്പെടുമെന്നും പ്രതീക്ഷിക്കപ്പെടുന്നു.
ഹൂഗ്ലി ഡോക്ക് & പോര്‍ട്ട് എഞ്ചിനീയേഴ്‌സ് ലിമിറ്റഡ് തൊഴിലാളികളുടെ സ്വയം വിരമിക്കല്‍ പദ്ധതിയ്ക്ക് അംഗീകാരം

ഹൂഗ്ലി ഡോക്ക് & പോര്‍ട്ട് എഞ്ചിനീയേഴ്‌സ് ലിമിറ്റഡ് (എച്ച്ഡിപിഇഎല്‍) തൊഴിലാളികളുടെ സ്വയം വിരമിക്കല്‍ പദ്ധതിയ്ക്കും, സംയുക്ത സംരംഭത്തിലൂടെയുള്ള കമ്പനിയുടെ പുന:സംഘാടനത്തിനും പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഐഡിഎ 2007 ശമ്പള സ്‌കെയിലിനെ ആധാരമാക്കിയുള്ളതാണ് ഈ സ്വയം വിരമിക്കല്‍ പദ്ധതി. എച്ച്ഡിപിഇഎല്ലിലെ മാനവവിഭവശേഷി സ്വയം വിരമിക്കല്‍ പദ്ധതിയിലൂടെ സാരമായി കുറയക്കാനും, അതുവഴി പുന:സംഘടന എളുപ്പത്തിലാക്കാനും സാധിക്കുമെന്നാണ് കണക്കാക്കുന്നത്.